**Referat styremøte i Forskerforbundet ved OsloMet 18. februar 2019**

Til stede: Erik Dahlgren, Eldbjørg Schön, Inger-Lise F. Neslein, Ismail Hassan, Bjørn Ervik, Therese Brovold, Mira Aaboen Sletten, Bennedichte C.R. Olsen og Arve Angen (referent)

Referat fra forrige styremøte ble godkjent.

**Årsmøtet**

Vi får antageligvis låne kantina i 9. etasje i P35 til årsmøtemiddagen.

Vi skal ha et medlemsmøte etter årsmøtet. Vibeke Horn skal snakke om mangfold, Lise Bakke Brøndbo som internasjonalisering.

**Årsberetningen**

Det kom inn mange forslag til endringer. Nytt omarbeidet forslag vil derfor bli sendt ut på mail av Erik. Under «Aktuelle saker som klubbstyrene har arbeidet med i 2018» er det ønskelig at det skrives ca 200 ord fra hver klubb. Dette sendes inn på mail til Erik senest 1. mars.

Det er også ønskelig at tabellene i beretningen gjøres om til som vedlegg.

**Arbeidsprogram 2019-21**

Det er kun Fak. SAM som har sendt inn kommentarer til forslaget til nytt arbeidsprogram. Eventuelle kommentarer må sendes på mail til Erik innen 1. mars.

**Regnskap**

Regnskapet for 2018 ble godkjent.

**Budsjett**

Budsjettforslaget med økning i honorar ble godkjent.

*I etterkant av styremøtet har Ismail Hassan, Bennedichte Olsen, Inger-Lise Neslein og Therese Brovold påpekt at de dessverre ikke var tilstrekkelig oppmerksomme under budsjettbehandlingen. De mener prinsippene for hvordan honoraret beregnes må gjennomgås på nytt.*

**Endringer i vedtekter og retningslinjer**

Forslaget til endringer og vedtekter ble sendt ut på mail. Styremedlemmene må gi beskjed til Arve om det som står i forslaget ikke er greit.

**Ressurs til tillitsvalgte**

Saken gjelder ressurs til tillitsvalgte på fakultetet-senter-fa og mulig endring av organisasjonsmodell for FF-OsloMet. Det var diskusjon om mulige løsninger på ressurssituasjonen og rundt nye modeller for organisering, som tilsvar på henvendelsen fra de to tillitsvalgte på Fak. HV. Sekretariatet la frem en skisse med fire ulike modeller som kan vurderes. Sekretariatet vurderte ikke forslaget fra Fak. HV om å fordele ut sentral tidsressurs som hensiktsmessig. Sekretariatet vil jobbe videre med saken.

**Eventuelt**

Det er et ønske fra styremedlemmene om at de blir orientert om kravene til og resultatene fra 2.5.3.-forhandlingene.